wickkiey/tamil-wikipedia-chunked huggingface dataset:
# ரபாபி

**ரபாபி** (Rababi) என்பது ரபாப் கருவியை வாசிப்பவரைக் குறிக்கப் பயன்படுத்தப்படும் சொல் ஆகும்.  
சீக்கிய வழிபாட்டு பாரம்பரியத்தில், மூன்று வகையான இசைக்கலைஞர்கள் உள்ளனர். அவர்கள் முறையே, ராபிஸ், ராகிஸ் மற்றும் தாதிஸ் என்று அழைக்கப்படுகின்றனர். இவை அனைத்தும் சீக்கிய குருக்களின் காலத்தில் செழித்து வளர்ந்தன. இவர்களின் சந்ததியினர் அனைத்து 10 குருக்களுக்கும் ரபாபிகளாக இருந்தனர், இவர்கள் ரபாப் இசையை உயிர்ப்புடன் வைத்தனர்.
# ரபாபி

## வரலாறு

கி.பி முதல் நூற்றாண்டின் இந்திய கோயில் கலை, காந்தார வீணையை சித்தரித்தது, இருப்பினும் இந்தியாவில் ரபாபின் மூதாதையர் அதே பெயரில் ஒரு வீணையை உருவாக்கினர். அது, பாரசீக கருவியாக இருக்கலாம் என்று சொல்லப்படுகிறது. அதன்பிறகு, ரபாப், அதன் பல்வேறு வடிவங்களில், மேற்கு, மத்திய, தெற்கு மற்றும் தென்கிழக்கு ஆசியா முழுவதும் பெருகியது. வட இந்தியாவின் ஹிந்துஸ்தானி பாரம்பரிய இசையில் ரபாப்கள் பயன்படுத்தப்படுகின்றன.
குருநானக் சீக்கிய ரபாபி பாரம்பரியத்தை பாய் மர்தானாவை தனது துணையாக ஈடுபடுத்திக் கொண்டார். முஸ்லீம் பாடகர்கள் முன்பு *மிராசி* என்று அழைக்கப்பட்டனர், அவர்கள் ரபாபில் இசைத்ததால் 'நானக் *ரபாபி' என்று* பெயர் சூட்டப்பட்டனர். ரபாபிகளின் வரிசையில் கடைசியாக இருந்தவர் பாய் சந்த் ஆவார். கிபி 20 ஆம் நூற்றாண்டின் போது சீக்கிய கீர்த்தனையில் கருவியின் பயன்பாடு ஹார்மோனியத்தால் மறைந்துவிட்டது, ஆனால் அது புத்துயிர் பெற்றது. சீக்கிய ரபாபிகள் 1947 ஆம் ஆண்டு இந்தியாவின் பிரிவினைக்கு முன் அமிர்தசரஸில் தொடர்ந்து கீர்த்தனைகளை வாசித்தனர், அதன் பிறகு ரபாபிகளில் பலர் பாகிஸ்தானாக மாறிய இடத்திற்கு குடிபெயர்ந்தனர். சீக்கிய ரபாப் பாரம்பரியமாக 'ஃபிராண்டியா' ரபாப் என்று அழைக்கப்படும் உள்ளூர் பஞ்சாபி வகையைச் சேர்ந்தது. இருப்பினும் ஒரு சீக்கிய இசை பாரம்பர்யத்தில் வல்லுனரான பல்தீப் சிங் இந்த கதைக்கு சவால் விடுகிறார்.
# சாகர் வீணை

**சாகர் வீணை** (Sagar veena) என்பது பஞ்சாபில் பயன்படுத்தப்படும் ஒரு பறிக்கப்பட்ட சரம் இசைக்கருவியாகும். இதை 1970 இல் பாகிஸ்தானின் பிரபல வழக்கறிஞர் ராசா காசிம் உருவாக்கினார். இது *விசித்ர வீணை*யைப் போன்ற அமைப்பையும் ஒலியையும் பெற்றுள்ளது. கர்நாடக *கோட்டுவாத்தியம்* (சித்ர வீணை) மற்றும் *விசித்ரா வீணையைப்* போன்றே, இது வீரக்தி (ஃபிரட்ஸ்) இல்லாததாக உள்ளது. மேலும், இது ஸ்லைடுடன் இசைக்கப்படுகிறது.  
இன்று வரை, ராசா காசிமின் மகள் நூர் ஜெஹ்ரா தான் சாகர் வீணையை தொடக்கத்தில் இருந்து பயன்படுத்திய ஒரே பெண்மணியாவார். இதுவரை, பதினேழுக்கும் மேற்பட்ட *சாகர் வீணைகள்* தொடக்கத்திலிருந்து உருவாக்கப்பட்டுள்ளன. ஒவ்வொரு பிந்தைய பதிப்பும் மாறுபாடு மற்றும் முன்னேற்றத்தில் வேறுபட்டதாக உள்ளது. சாகர் வீணை லாகூரில் உள்ள சஞ்சன் நகர் இன்ஸ்டிடியூட் ஆஃப் பிலாசபி அண்ட் ஆர்ட்ஸில் உருவாக்கப்பட்டு, ஆய்வு செய்யப்பட்டு, ஆராய்ச்சி செய்யப்பட்டு வருகிறது.
# சாகர் வீணை

### நூர் ஜெஹ்ரா

1971 ஆம் ஆண்டில், இங்கிலாந்தின் லண்டனில் இதே போன்ற கருவியைக் கற்பிப்பதை ஸ்கூல் ஆஃப் ஓரியண்டல் அண்ட் ஆப்ரிக்கன் ஸ்டடீஸில் இந்தியத் துறையின் தலைவர் ராஜேஸ்வரி தத்தா கற்றுக்கொண்டபோது, ஜெஹ்ரா, சாகர் வீணையில் தனது முறையான பயிற்சியைத் தொடங்கினார். நூர் ஜெஹ்ரா காசிம், பின்னர் அமெரிக்காவின் கலிபோர்னியாவின் பெர்க்லிக்குச் சென்று அலி அக்பர் இசைக் கல்லூரியில் படித்தார். பாகிஸ்தானில் இவர் உஸ்தாத் ஷரீப் கான் பூஞ்ச்வாலாவின் கீழ் சில ஆண்டுகள் கற்று, பாகிஸ்தானில் சாகர் வீணை வாசிக்கும் ஒரே வீணை வாசிப்பாளராக தன்னை நிலைநிறுத்திக் கொண்டார்.  
நூர் ஜெஹ்ரா பல பார்வையாளர்களுக்காக சாகர் வீணை வாசித்துள்ளார். மேலும் நிகழ்ச்சிகளுக்காக ஜப்பான் மற்றும் நார்வேக்கு கூட பயணம் செய்துள்ளார். தற்போது, இவர் இன்னும் தனது இசை பயணத்தை மேற்கொண்டு வருகிறார், அதில் இவர் இறுதியில் "சஞ்சன் சங்கீத்" ஐ கண்டுபிடித்து உருவாக்க முற்படுகிறார். இவர் சஞ்சன் நகர் சங்கீத சம்மேளனில் தொடர்ந்து நிகழ்ச்சிகளை நடத்துகிறார். மற்றும் பல்வேறு இசை மாநாடுகள், திருவிழாக்கள் மற்றும் பாரம்பரிய நிகழ்வுகளில் இவரின் இசை நிகழ்ச்சி நிகழ்த்தப்பட்டது. மியூசிக் ரியாலிட்டி தொலைக்காட்சி தொடரான கோக் ஸ்டுடியோவின் சீசன் 3 இல் அவர் தோன்றினார், அங்கு இவர் தனது மகனுடன் இசைக்கலைஞர் ரோஹைல் ஹயாட்டுடன் வீணை வாசிப்பவராக நடித்தார். 2016 இல், இவர் கோக் ஸ்டுடியோவின் சீசன் 9 க்கு திரும்பினார், நூரி மற்றும் ஸ்டிரிங்ஸ் (பேண்ட்) ஆகியோரின் குழு மேற்பார்வையின் கீழ் "பார் சன்னா தே" பாடலுக்கான சாகர் வீணை வாசிப்பாளராக இருந்தார்.
# ஆலிசு கார்க்

**ஆலிசு கார்க்** (*Alice Garg*)(பிறப்பு 1942) என்பவர் இந்தியக் கல்வியாளர் மற்றும் ஆர்வலர் ஆவார். இவர் *பால் ரஷ்மி சமூகத்தின்* நிறுவனர் செயலாளர் ஆவார். ஆலுசு இலாப நோக்கற்ற அரசு சாரா நிறுவனம் ஒன்றை நடத்தி வருகின்றார். இவர் செய்ப்பூரில் *ஆலிசு கர்க் தேசிய சீஷெல்ஸ் அருங்காட்சியகத்தை* நிறுவினார். உடன்கட்டை ஏறல் மற்றும் பெண் சிசுக்கொலை ஒழிப்புக்காகவும் இவர் பிரச்சாரம் செய்கிறார். 1997ஆம் ஆண்டில் ஆலிசு காட்ப்ரே பிலிப்சு வீரதீர தேசிய விருதுகளின் கீழ் சிறப்புச் சமூக வாழ்நாள் சாதனையாளர் விருதை வென்றார்.
# ஆலிசு கார்க்

## பால் ரஷ்மி சமூகம்

ஆலிசு 1972 நவம்பர் 14 அன்று தனது ஆசிரியர் பதவியிலிருந்து விலகி, பால் ரஷ்மி சமூகத்தினை இந்திய ரூபாய் 4000 கொண்டு துவக்கினார். இந்த சமூகம் "ஏழை, புறக்கணிக்கப்பட்ட, தாழ்த்தப்பட்ட மற்றும் தாழ்த்தப்பட்ட மற்றும் கடினமான சூழ்நிலையில் வாழும் குழந்தைகள், பெண்கள் மற்றும் குடும்பத்தின் நிவாரணம், நலன் மற்றும் மேம்பாடு" ஆகியவற்றில் அக்கறை கொண்டுள்ளது.  
இந்த சமூக அமைப்பின் பாதுகாப்பில் தற்போது தாழ்த்தப்பட்ட சாதிகளைச் சேர்ந்த 183 ஆதரவற்ற மற்றும் தாழ்த்தப்பட்ட குழந்தைகள் உள்ளனர். இதன் பள்ளிகளில் 1640க்கும் மேற்பட்ட குழந்தைகள் சேர்க்கப்பட்டுள்ளனர். 138க்கும் மேற்பட்ட கிராமங்களில் இச்சங்கம் செயல்படுகிறது. இது ஜெய்ப்பூர் மற்றும் பிற கிராமங்களின் குடிசைப் பகுதிகளில் ஏராளமான அரசுத் திட்டங்களைச் செயல்படுத்தி வருகிறது. இச்சங்கம் இராசத்தான் மற்றும் இந்திய அரசு ஆகிய இரு நிறுவனங்களால் நிதியளிக்கப்படுகிறது.
# ஆலிசு கார்க்

## பால் ரஷ்மி சமூகம்

### செய்தியில்

1997ஆம் ஆண்டு செய்ப்பூரில் உள்ள ஜே. சி. போஸ் மருத்துவமனையில் அப்போதைய காவல்துறை துணை கண்காணிப்பாளர் உட்பட 15 பேர் ஒரு பெண்ணை பாலியல் பலாத்காரம் செய்ததாகக் கூறப்படும் சம்பவத்தில் ஈடுபட்டவர்களுக்கு எதிராக ஆலிசு பிரச்சாரம் செய்தார். இந்த பிரச்சாரம் மாநில அரசை விமர்சித்து சந்தேக நபர்களைக் கைது செய்யாத காவல்துறையின் தோல்விக்கு எதிராகக் குரல் எழுப்பியது.  
சமூகத்தின் மூன்று உறுப்பினர்களான அப்துல் சத்தார், சீதா ராம் மற்றும் சத்ய நரேன் ஆகியோர் கைது செய்யப்பட்டு, இந்தியத் தேசிய மனித உரிமைகள் ஆணைய அறிக்கைகளின்படி, சிறையில் தவறாக நடத்தப்பட்டனர். ஆலிசு கைது செய்யப்படுவதைத் தவிர்ப்பதற்காகத் தலைமறைவானார்.
# ஆலிசு கார்க்

## ஆலிசு கார்க் தேசிய அருங்காட்சியகம்

ஆலிசு கார்க் தேசிய அருங்காட்சியகம் என்பது தனியார் அருங்காட்சியகம் ஆகும். இது இரசுதோம்ஜி நினைவு அறக்கட்டளையால் நிறுவப்பட்டது. இந்த அருங்காட்சியகம் செய்ப்பூர் மால்வியா நகரில் அமைந்துள்ளது. இது இயற்பியலாளர் கே. பி. கார்க் அவர்களின் தனிப்பட்ட முயற்சியால் நிறுவப்பட்டது. தனது சேகரிப்பு வீட்டில் வைக்க முடியாத அளவுக்குக் கடல் வாழ் உயிரிகளின் ஓட்டின் எண்ணிக்கை பெரியதாக மாறியபோது தனது மனைவியின் பெயரில் இதனை நிறுவினார். இந்தியாவிலேயே முழுக்க முழுக்க கடல் ஓடுகளுக்காக அர்ப்பணிக்கப்பட்ட ஒரே அருங்காட்சியகம் இது. இங்கு 3000க்கும் மேற்பட்ட கடல் வாழ் உயிரிகளின் ஓடுகளின் சேகரிப்பு உள்ளது.
- காட்ப்ரே பிலிப்சு வீரதீர விருது, தேசிய விருது, 2007ன் கீழ் சிறப்புச் சமூக வாழ்நாள் சாதனை விருது
# அருந்ததி தேவி

**அருந்ததி தேவி** (*Arundhati Devi*) ( குஹா தகுராதா அல்லது அருந்ததி முகர்ஜி அல்லது முகோபாத்யாய் என்றும் அழைக்கப்படுகிறார்) (1924 - 1990) ஒரு மேற்கு வங்காள நடிகையும், இயக்குநரும், எழுத்தாளரும், பாடகியுமாவார்.  
அருந்ததி தேவி விஸ்வபாரதி பல்கலைக்கழகத்தின் மாணவி ஆவார், அங்கு இவர் சைலஜரஞ்சன் மஜும்தாரிடம் ரவீந்திர சங்கீதத்தில் பயிற்சி பெற்றார். 1940 இல் அனைத்திந்திய வானொலியில் ரவீந்திர சங்கீத பாடகியாக தனது வாழ்க்கையைத் தொடங்கினார். ஒரு நடிகையாக, அருந்ததி தேவி கார்த்திக் சட்டோபாத்யாயின் பெங்காலி திரைப்படமான *மஹாபிரஸ்தானர் பாதே* (1952) திரைப்படத்தில் அறிமுகமானார். இது *யாத்ரிக்* என்ற தலைப்பில் இந்தி பதிப்பையும் கொண்டிருந்தது. மேலும் தேவகி குமார் போஸ் போன்ற இயக்குநர்களுடன் நபஜன்மாவில் (1956) இணைந்து பணியாற்றினார். சலாச்சலில் அசித் சென் (1956), பஞ்சதபா (1957), மாவில் பிரபாத் முகோபாத்யாய் (1956), மம்தா (1957), பிசாரக் (1959) மற்றும் ஆகாஷ்பதால் (1960), மற்றும் தபன் சின்ஹா கலாமதி (1958), ஜிந்தர் போண்டி (1961) , ஜதுகிரிஹா (1964) ஆகிய படங்களிலும் நடித்தார். 1963 ஆம் ஆண்டில், பிஜோய் போஸ் இயக்கிய தேசிய விருது பெற்ற வங்காளத் திரைப்படமான *பாகினி நிவேதிதா* (1962) இல் நடித்ததற்காக சிறந்த நடிகைக்கான வங்காளத் திரைப்பட பத்திரிக்கையாளர் சங்க விருது இவருக்கு வழங்கப்பட்டது. 1967 ஆம் ஆண்டில், 14 வது தேசிய திரைப்பட விருதுகளில் இவரது அறிமுக இயக்கத்தில் உருவான *சுட்டி* என்ற திரைப்படத்திற்காக உயர் இலக்கியப் படைப்புகளை அடிப்படையாகக் கொண்ட சிறந்த திரைப்படத்திற்கான தேசிய திரைப்பட விருது இவருக்கு வழங்கப்பட்டது.
# அருந்ததி தேவி

## தனிப்பட்ட வாழ்க்கை

அருந்ததி பிரித்தானிய இந்தியாவில் (இப்போது வங்காளதேசம்) வங்காள மாகாணத்திலுள்ள பரிசாலில் பிறந்தார். 1955 இல் அவர் இயக்குநர் பிரபாத் முகர்ஜியுடன் திருமணம் செய்து கொண்டு குறுகிய காலம் அவருடன் வாழ்ந்தார். இருப்பினும், 1957 இல் பெர்லின் சர்வதேச திரைப்பட விழாவில் திரைப்பட இயக்குநர் தபன் சின்ஹாவை சந்தித்தார். இறுதியில் இவர்கள் திருமணம் செய்து கொண்டனர். இவர்களது மகன் அனிந்தியா சின்ஹா விஞ்ஞானியாக உள்ளார்.
# அருந்ததி தேவி

## இறப்பு

அருந்ததி ஜனவரி , 1990 அன்று இறந்தார்.
# அஜிதா சுசித்ரா வீரா

**அஜிதா சுசித்ரா வீரா** ( *Ajita Suchitra Veera* ) ஒரு இந்தியத் திரைப்பட இயக்குநரும், எழுத்தாளரும், பத்திரிக்கைகளுக்கு படங்களை வரைபவரும், புகைப்படக் கலைஞரும், திரைப்பட தயாரிப்பாளரும் ஆவார். அஜிதா மிகவும் காட்சி, பிரமாண்டம், காவியம், திரைப்பட பாணி, வழக்கத்திற்கு மாறான கதை அமைப்புகளை உடைத்து, யதார்த்தம் மற்றும் கற்பனை, கற்பனை, கனவுகள், அறிவியல், தத்துவம், மனோதத்துவ மற்றும் மனிதநேயக் கருத்துக்களுடன் மிகவும் பிரபலமானவர். இவரது "பாலாட் ஆஃப் ருஸ்டம்" திரைப்படம் 2014 ஆம் ஆண்டின் சிறந்த திரைப்படத்திற்கான அகாதமி விருது போட்டியில் இருந்தது இவரது முந்தைய குறும்படமான "நோட்ஸ் ஆன் ஹெர்" 2003 ஆம் ஆண்டு அகாதமி விருதுக்கு அதிகாரப்பூர்வமாக நுழைந்தது "பாலாட் ஆஃப் ருஸ்டம்", என்ற இவரது முதல் திரைப்படத்தில் படத்தொகுப்பு, ஒலி வடிவமைப்பு மற்றும் இசையுடன் இணைந்து எழுதி, இயக்கி, தயாரித்து, தயாரிப்பு வடிவமைப்பையும் மேற்கொண்டிருந்தார். இப்படம் ஜெர்மனியின் ஹைடெல்பெர்க்கில் நடந்த, 61வது சர்வதேச திரைப்பட விழாவில் "சக்திவாய்ந்த ஒளிப்பதிவு கவிதை, காவியம்" ஆகியவற்றிக்காக பாராட்டப்பட்டது.
# அஜிதா சுசித்ரா வீரா

## ஆரம்ப கால வாழ்க்கை

அஜிதா சுசித்ரா வீரா தென்னிந்தியாவில் ஐதராபாத்தில் பிறந்தார். அவரது தந்தை அஞ்சன் பாபு ஒரு கேலிச்சித்திரம் வரைபவராகவும், பத்திரிக்கைக்கு படங்களை வரைபவராக இருந்தார். இவரது தாயார் உஷா ராணி, வங்கியாளராக மாறிய பத்திரிகையாளர். மூன்று வயதில் ஒரு ஓவியராக இருந்த தன் தந்தையிடம் ஓவியம் வரையக் கற்றுக் கொள்ளத் தொடங்கினார். மேலும் தனது தந்தையின் சிறிய தனியார் புகைப்பட அரங்கத்தில் ஓவியம் வரைதல், படிப்பது, திரைப்படங்கள் பார்ப்பது மற்றும் புகைப்படங்களை அச்சிடுவது ஆகியவற்றில் கழித்தார். வீராவின் தந்தை பலவிதமான புகைப்படக் கருவிகளை அறிமுகப்படுத்தினார். மேலும் அவர் ஊசித்துளை காமராக்கள் மற்றும் பிற அறிவியல் சாதனங்களை தயாரிப்பதில் ஈடுபட்டார். இது குழந்தையான இவரைக் கவர்ந்தது. இவர் அறிவியலில் (செயின்ட் ஆன்ஸ் கல்லூரி, ஐதராபாத்) பட்டம் பெற்றார். ஆனாலும், இவர் திரைப்படம் மீதான தனது ஆர்வத்தைத் தொடர்ந்தார். ஒருசில நாடகங்களில் நடித்த பிறகு, இந்தியாவின் புகழ்பெற்ற தேசிய திரைப்பட நிறுவனமான புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் சேர்ந்தார். அங்கு திரைப்பட இயக்கத்தில் பட்டம் பெற்றார்.
# இனோகா சத்தியாங்கனி

**இனோகா சத்தியாங்கனி கீர்த்திநந்தா** ( *Inoka Sathyangani Keerthinanda* ) சர்வதேச அளவில் புகழ்பெற்ற இலங்கை திரைப்பட இயக்குநரும், தயாரிப்பாளரும் மற்றும் இலங்கை ரூபவாகினி கூட்டுத்தாபனத்தின் முன்னாள் தலைவரும் ஆவார். 2002 ஆம் ஆண்டில், கருக்கலைப்பு கருப்பொருளைக் கையாளும் இவரது முதல் முயற்சியான *சுலாங் கிரில்லி* என்ற திரைப்படத்திற்காக இவர் விமர்சன ரீதியான பாராட்டைப் பெற்றார். இலங்கையின் திரையுலக வரலாற்றில் ஒரு திரைப்படம் வென்ற அதிகபட்ச விருதுகளை இப்படம் வென்றது. இவர் "சிறந்த மற்றும் ஆரோக்கியமான இலங்கைத் திரையுலகை" நோக்கிச் செயல்படும் "கொழும்பு சுதந்திர சினிமா மன்றத்தின்" செயலில் உறுப்பினராக உள்ளார். அதிக தயாரிப்புத் திறன் கொண்ட கன்னி முயற்சிக்குப் பிறகு, இவர் இலங்கையில் வெற்றிகரமான ஒரு சில பெண் இயக்குநர்களில் ஒருவராகக் கருதப்படுகிறார்.
# இனோகா சத்தியாங்கனி

## சுயசரிதை

கீர்த்திநந்தா தனது ஆரம்பக் கல்வியை சுஜாதா வித்தியாலயத்தில் பெற்றிருந்தார். அதற்கு முன் தனது இடைநிலைப் படிப்பிற்காக கொழும்பு விசாகா வித்தியாலயத்திற்குச் சென்றார்.
# சதரூபா சன்யால்

**சதரூபா சன்யால்** ( Satarupa Sanyal )ஒரு பெங்காலி இந்திய சுதந்திர அல்லது இணைத் திரைப்பட இயக்குநரும், தயாரிப்பாளரும், நடிகையும், கவிஞரும், சமூக ஆர்வலரும் ஆவார். இவர் இந்தியாவின் கொல்கத்தாவைத் தளமாகக் கொண்டு இயங்குகிறார்.
# சதரூபா சன்யால்

## ஆரம்ப கால வாழ்க்கை

இவர் பிதான் சந்திர கிரிஷி விஸ்வவித்யாலயாவில் கால்நடை மருத்துவத்தில் பட்டம் பெற்றார். பின்னர் கால்நடை நோயியல் குறித்த முதுநிலைப் படிப்பில் சேர்ந்தார்.  
1985 முதல் படங்களில் நடித்தார். ஆரம்பத்தில் தூர்தர்ஷன் நாடகங்கள் மற்றும் தொலைக்காட்சித் திரைப்படங்களில் முன்னணி பாத்திரங்களில் நடித்தார். *சுக்*, *அபரிசிதா*, *உத்தராதிகர்*, *பிகல்பா*, *சுகர் ஜோன்*, *பிரசாப்* மற்றும் *பங்கா அய்னா* ஆகிய படங்களில் நடிப்பு இதில் அடங்கும்.  
பின்னர், நடிப்பை விட்டுவிட்டு திரைப்படத் தயாரிப்பில் ஈடுபட்டார். இவர் ஏழு ஆண்டுகள் பிரபல இயக்குநர் உத்பலேந்து சக்ரபர்த்தியிடம் உதவி இயக்குநராகவும், வசன எழுத்தாளராகவும் பணியாற்றினார். 1998 ஆம் ஆண்டில் தனது சொந்த நிறுவனமான "SCUD" இன் கீழ் இயக்குனராகவும் தயாரிப்பாளராகவும் திரைப்படமான "அனு" என்ற தனது முதல் திரைப்படத்தை உருவாக்கினார். மேலும், *அதாதாயி*, *தன்யாபி ஃபிர்டி*, *கலோ சிட்டா*, *ஒன்ஸ் அபான் எ டைம் இன் கொல்கத்தா*, *டோபுவோ பசந்தா*, *ஒன்யோ ஓபலா* ஆகியவற்றை இயக்கியுள்ளார்.
# ரிதாபாரி சக்ரவர்த்தி

**ரிதாபாரதி சக்ரவர்த்தி** ( *Ritabhari Chakraborty *) இந்திய வங்காளத் திரைப்பட நடிகை. இந்தியத் தொலைக்காட்சி நிகழ்ச்சிகளிலும், திரைப்படத் துறையிலும் முக்கியமானவரில் ஒருவராக உள்ளார். பெங்காலியில் வெளியான *ஷேஷ் தேகே ஷுரு* (2019), *பிரம்மா ஜானென் கோபன் கொம்மோட்டி* (2020) மூலம் வணிக ரீதியாக வெற்றி பெற்ற திரைப்படங்களில் நடித்தார்.  
இவர் தி டைம்ஸ் ஆஃப் இந்தியாவால் "கிழக்கில் 2018-ஆம் ஆண்டின் மிகவும் விரும்பத்தக்க பெண்ணாக" வாக்களிக்கப்பட்டார். அத்துடன் "நாட்டின் சிறந்த 50 விரும்பத்தக்க பெண்களில்" ஒருவராகவும் தேர்ந்தெடுக்கப்பட்டார். இவர் மேற்கு வங்காளத்தின் இளைய தயாரிப்பாளரும் ஆவார். பல சமூக தளங்களில் 3 மில்லியனுக்கும் அதிகமான பின்தொடர்பவர்களுடன், முகநூல் நடத்தும் "சமூக ஊடகங்களை" நன்மைக்காகப் பயன்படுத்துவதற்கு மிகவும் நம்பிக்கைக்குரிய இளைஞர் குறியீடுகளில் ஒருவராக ரிதாபாரி பட்டியலிடப்பட்டார். இந்த நிகழ்வை பிரியங்கா சோப்ரா நிர்வகித்தார். ரிதாபாரி தனது கருத்துகளை தடைகள் இல்லாமல் குரல் கொடுப்பதாக அறியப்படுகிறார். தனது சொந்தப் பயணம் மற்றும் அனுபவங்களை டெட், ஜோஷ் டாக்ஸ், இங் டாக் போன்ற பல்வேறு நிகழ்வுகளில் பகிர்ந்து கொள்கிறார். *ஓகோ போது சுந்தரி* என்ற பிரபல வங்காளத் தொலைக்காட்சி நிகழ்ச்சியின் பெண் கதாநாயகியாக இவர் தொலைக்காட்சியில் முதன்முறையாகத் தோன்றினார்.
# ரிதாபாரி சக்ரவர்த்தி

## தொடக்ககால வாழ்க்கை

இவர், உயர்நிலைப் பள்ளியில் படிக்கும் போதே விளம்பரங்களில் தோன்றத் தொடங்கினார். பிரபல இந்திய வங்காளத் தொலைக்காட்சி நிகழ்ச்சியான *ஓகோ போது சுந்தரி*யின் பெண் கதாநாயகியாக 15 வயதில் முதன்முறையாகத் தோன்றினார். உயர்நிலைப் பள்ளியை முடித்த பிறகு, ஜாதவ்பூர் பல்கலைக்கழகத்தில் வரலாற்றைத் தொடர முடிவு செய்தார். 2021 ஆம் ஆண்டில், லாஸ் ஏஞ்சல்ஸின் கலிபோர்னியா பல்கலைக்கழகத்தில் பட்டம் பெற்றார். அங்கு பல திட்டங்களில் பங்கு கொண்டார்.
# சுமா ஜோசன்

**சுமா ஜோசன்** ( *Suma Josson* ) ஒரு இந்திய-அமெரிக்கப் பத்திரிகையாளரும், திரைப்பட தயாரிப்பாளரும் ஆவார். பாக்சைட்டு சுரங்கத்தால் ஏற்படும் சுற்றுச்சூழல் மற்றும் மனித பாதிப்புகள் பற்றிய இவரது *நியமகிரி, யு ஆர் ஸ்டில் அலைவ்* என்ற ஆவணத் திரைப்படம், 2010 இந்திய சர்வதேச திரைப்பட விழாவில் குறும்படம், சுற்றுச்சூழல் பிரிவில் முதல் பரிசைப் பெற்றது.
# சுமா ஜோசன்

## வாழ்க்கை

இந்தியாவின் கேரளாவில் பிறந்த இவர், அமெரிக்காவின் மின்னசோட்டா பல்கலைக்கழகத்தில் ஆங்கில இலக்கியத்தில் பட்டம் பெற்றார். பிரஸ் டிரஸ்ட் ஆப் இந்தியாவில் பத்திரிகையாளராக தனது வாழ்க்கையைத் தொடங்கினார். மேலும் 1992 இல் காட்சி ஊடகத்திற்கு மாறினார். பல ஆவணத் திரைப்படங்களைத் தயாரித்துள்ளார். *கவிதைகள் மற்றும் நாடகங்கள்*, *ஒளியின் அறுவடை* (நாடகங்களின் தொகுப்பு), மற்றும் *சுற்றளவுகள்* (ஒரு புதினம்) என்ற மூன்று புத்தகங்களையும் வெளியிட்டுள்ளார். .  
இவரது முதல் திரைப்படம் *ஜன்மதினம்* (1998) மூன்று மாநில விருதுகளை வென்றது. மேலும் 1999 பெர்லின் விழா உட்பட பல்வேறு சர்வதேச திரைப்பட விழாக்களில் திரையிடப்பட்டது. ஜெர்மன் சர்வதேச கூட்டு தயாரிப்பில் 'பெண்கள் இடம்' என்ற தலைப்பில் வர்த்தக படங்கள் என்ற ஆவணப்படத்தை உருவாக்க நியமிக்கப்பட்ட ஐந்து பெண் திரைப்பட தயாரிப்பாளர்களில் இவரும் ஒருவர். *சாரீஸ்* (1999) இவரது இரண்டாவது திரைப்படமாகும்.
# பெண்களின் திரைப்படம்

**பெண்களின் திரைப்படம்** (*Women's cinema*) என்பது முதன்மையாக பெண் திரைப்படத் தயாரிப்பாளர்களால் இயக்கப்பட்டத் (மேலும் தயாரிக்கப்பட்ட) திரைப்பட படைப்புகளை விவரிக்கிறது. படைப்புகள் குறிப்பாக பெண்களைப் பற்றிய கதைகளாக இருக்க வேண்டியதில்லை . மேலும், பார்வையாளர்களும் மாறுபடலாம்.  
இது திரைப்படத்தில் பெண்களின் படைப்புகளை உருவாக்க பல்வேறு தலைப்புகள் ஒன்றாக இணைக்கப்பட்டுள்ளது. இயக்குநர், ஒளிப்பதிவாளர், எழுத்தாளர் மற்றும் தயாரிப்பாளர் போன்ற திரைக்குப் பின்னால் பெண்களை நிரப்புவதும், அதே நேரத்தில் பெண்களின் கதைகள் மற்றும் திரைக்கதைகள் மூலம் கதாபாத்திர வளர்ச்சியையும் உள்ளடக்கியது (மறுபுறம், பெண்களைப் பற்றி ஆண்களால் உருவாக்கப்பட்ட திரைப்படங்கள் மகளிர் திரைப்படம் என்றும் அழைக்கப்படுகின்றன).
# பெண்களின் திரைப்படம்

## பிரபல இயக்குநர்களும் ஒளிப்பதிவாளர்களும்

ஆலிஸ் கை-பிளேச், திரைப்பட முன்னோடி மற்றும் முதல் திரைப்பட இயக்குநர்களில் ஒருவரான ஆக்னெஸ் வர்தா, முதல் பிரெஞ்சு புதிய அலை இயக்குநர், யூலியா சோல்ன்ட்சேவா, கான் திரைப்பட விழாவில் சிறந்த இயக்குனருக்கான விருதை வென்ற முதல் பெண்மணி ( 1961 ), லீனா போன்றவர்களை புகழ்பெற்ற பெண் இயக்குநர்களகக் கூறலாம். சிறந்த இயக்குனருக்கான அகாடமி விருதுக்கு பரிந்துரைக்கப்பட்ட முதல் பெண் வெர்ட்முல்லர் ( 1977 ), சிறந்த இயக்குனருக்கான கோல்டன் குளோப் விருதை வென்ற முதல் பெண் பார்பரா ஸ்ட்ரைசாண்ட் ( 1983 ), ஜேன் கேம்பியன், பால்ம் டி'ஓரை வென்ற முதல் பெண்மணி. கான் திரைப்பட விழா ( 1993 ), மற்றும் கேத்ரின் பிகிலோ, சிறந்த இயக்குனருக்கான அகாடமி விருதை வென்ற முதல் பெண் ( 2009 ), டோரதி அர்ஸ்னர், ஐடா லூபினோ, லோயிஸ் வெபர் போன்ற உலகெங்கிலும் உள்ள பல பெண் இயக்குநர்களுடன் லெனி ரிஃபென்ஸ்டால், மேரி ஹாரோன், ஐசியர் பொல்லேன், அபர்ணா சென், சோபியா கொப்போலா, கிரா முரடோவா, பாட்டி ஜென்கின்ஸ், நான்சி மேயர்ஸ், கிளாரி டெனிஸ், சாண்டல் அகர்மன், கேத்தரின் பிரெயில்லாட், அவா டுவெர்னே க்ரீன், லெக்ரீன் , லெக்ரீன் , லெக்ரீன், கிளாடியா வெயில் மற்றும் ஜூலி டேஷ் . மார்கரிட்டா பிலிகினா, மேரிஸ் ஆல்பர்ட்டி, ரீட் மொரானோ, ரேச்சல் மோரிசன், ஹலினா ஹட்சின்ஸ் மற்றும் ஜோ வைட் உட்பட பல வெற்றிகரமான ஒளிப்பதிவாளர்களும் பெண்களாக இருக்கின்றனர்.  
பெண்கள் திரைப்படம் உலகெங்கிலும் உள்ள பெண்களின் பங்களிப்பை அங்கீகரிக்கிறது. கதைத் திரைப்படங்களுக்கு மட்டுமல்ல, ஆவணப்படங்களுக்கும். உதாரணமாக, கான் திரைப்பட விழா போன்ற பல்வேறு விழாக்கள் மற்றும் விருதுகள் மூலம் பெண்களின் பணியை அங்கீகரிப்பது நிகழ்கிறது.  
"பெண்கள் திரைப்படம் ஒரு சிக்கலான, விமர்சன, தத்துவார்த்த மற்றும் நிறுவன கட்டமைப்பு", என அலிசன் பட்லர் விளக்குகிறார். இந்த கருத்து நியாயமான விமர்சனங்களைப் பெற்றுள்ளது. இதனால் சில பெண் திரைப்படத் தயாரிப்பாளர்கள் ஓரங்கட்டப்படுதல் மற்றும் கருத்தியல் சர்ச்சையுடன் தொடர்புடையவர்கள் என்ற அச்சத்தில் அதிலிருந்து தங்களைத் தூர விலக்கிக் கொண்டனர்.
# பெண்களின் திரைப்படம்

## பிரபல இயக்குநர்களும் ஒளிப்பதிவாளர்களும்

### ஆவணப்படங்கள்

பெண் மற்றும் ஆண் திரைப்படத் தயாரிப்பாளர்களின் சதவீதத்திற்கு இடையே இன்னும் இடைவெளி இருந்தாலும், பெண்கள் ஆவணப்படங்களில் அதிக ஈடுபாடு காட்டுகின்றனர். கதைப் படங்களை இயக்கும் பெண்களை விட ஆவணப்படங்களை இயக்கும் பெண்களின் சதவீதம் அதிகம். இதனால் பெண் இயக்குநர்கள் கவனிக்கப்படவே இல்லை அல்லது அங்கீகரிக்கப்படவே இல்லை என்ற நிலை வந்தது.  
திரையுலகில், பல பெண் திரைப்படத் தயாரிப்பாளர்கள் தங்கள் திறமையை வெளிப்படுத்த அதிக கவனம் அல்லது வாய்ப்புகள் வழங்கப்படுவதில்லை. இந்த பிரச்சினை இன்றும் விவாதிக்கப்படுகிறது. ஆனால் பல ஆர்வலர்கள் இந்த வகையான சமத்துவமின்மையை மாற்றுவதையும் கடப்பதையும் நோக்கமாகக் கொண்டுள்ளனர். இந்த ஆர்வலர்கள் விழிப்புணர்வை ஏற்படுத்துவதையும், தற்போது ஊடகங்களில் காட்டப்படும் சமூக மாற்றத்தை உருவாக்குவதையும் நோக்கமாகக் கொண்டுள்ளனர். 1990 களில், பல்வேறு தேசிய இனங்கள் மற்றும் இனக்குழுக்களைச் சேர்ந்த பெண் திரைப்படத் தயாரிப்பாளர்களை முன்வைத்து பல படங்கள் வந்தன. எடுத்துக்காட்டாக, அந்த ஆண்டு வெளியான படங்களில் ஒன்று சிஸ்டர்ஸ் இன் *சினிமா* என்று அழைக்கப்படுகிறது இதை இவோன் வெல்பன் இயக்கினார். இந்த ஆவணப்படம் ஆப்பிரிக்க அமெரிக்க பெண் இயக்குநர்கள் வணிகத்தில் தங்களின் தற்போதைய இடத்தை எவ்வாறு ஆய்வு செய்கிறார்கள் என்பதை விளக்குவதாக இருந்தது. இந்த பெண் திரைப்பட இயக்குநர்களுக்கு அவர்களின் படைப்புகளை வெளிப்படுத்தவும் அவர்களின் செயல்களை நிரூபிக்கவும் வாய்ப்பளிப்பதன் மூலம் பெண்ணிய ஆவணப்படங்கள் மற்ற எந்த ஆவணப்படத்திற்கும் சமமாக முக்கியமானதாக இருக்கும். இது மட்டுமின்றி, பல ஆவணப்படங்கள் பெண் திரைப்பட இயக்குநர்களுக்கு விழிப்புணர்வு மற்றும் வலுவூட்டல் மூலம் சமூக மாற்றத்தை நோக்கமாகக் கொண்ட பல்வேறு சமூக ஆர்வலர்களைக் காட்ட முனைகின்றன.
# பெண்களின் திரைப்படம்

## பிரபல இயக்குநர்களும் ஒளிப்பதிவாளர்களும்

### இந்தியா

இந்தியத் திரையுலகம் அவர்களின் இசை மற்றும் காதல் குடும்ப நாடகங்களின் புரட்சிகரமான தொடக்கத்திலிருந்து தொடர்ந்து வெற்றி பெற்று வருகிறது. இந்த பிரபலமான "மசாலா" படங்களில் பெரும்பாலானவை பொதுவாக ஆண்களால் இயக்கப்படுகின்றன. திரைப்படத் தயாரிப்புத் துறையில் பெண் வேடங்கள் நடிப்பு, பாடல் மற்றும் நடனம் ஆகியவற்றிற்கு மட்டுமே மட்டுப்படுத்தப்பட்டன. இருப்பினும், சமீபகாலமாக பெண்கள் முன்னேறி வெற்றிகரமான இயக்குநர்களாக முன்னணியில் உள்ளனர். முக்கியமாக சமூகத்தில் உள்ள பெண் பிரச்சனைகளை மையமாக வைத்து திரைப்படங்களை தயாரித்து வருகின்றனர். விஜய நிர்மலா, நிஷா கணத்ரா, சோனாலி குலாட்டி, இந்து கிருஷ்ணன், ஈஷா மர்ஜாரா, பிரதிபா பி ஜாபர்மர், நந்தினி சிகந்த், இசு அமிதோஜ் கவுர், ஹர்ப்ரீத் கவுர், லீனா மணிமேகலை மற்றும் ஷஷ்வதி தாலுக்தார், ரிமா தாஸ் ஆகியோர் குறிப்பிடத்தக்க இந்திய பெண் திரைப்படத் தயாரிப்பாளர்கள்.
# சர்மிளா ஆசுவால்

**சர்மிளா ஆசுவால்** (*Sharmila Oswal*) என்பவர் அரசு சாரா நிறுவனமான பசுமை ஆற்றல் அறக்கட்டளையின் நிறுவனத் தலைவர் ஆவார். இவர் ஜெயின் பன்னாட்டு வர்த்தக அமைப்பின் மகளிர் பிரிவின் தலைவி ஆவார்.
# சர்மிளா ஆசுவால்

## தொழில்

2009ல், பசுமை ஆற்றல் அறக்கட்டளை எனும் அரசு சாரா நிறுவனம் ஒன்று புனேயில் பயனுள்ள கழிவு மேலாண்மை மூலம் ஆற்றலைச் சேமிக்க சமூகங்கள் மற்றும் நிறுவனங்களுடன் இணைந்து பணியாற்றியது. இதில் பெண்கள் மற்றும் குழந்தைகள் உட்பட மக்கள் தங்களுக்கு உதவுவதற்குக் கல்வியில் கவனம் செலுத்தும் திட்டம் மற்றும் உரம் தயாரித்தல் மற்றும் இயற்கை காய்கறி தோட்டம் ஆகியவை அடங்கும் என்பதை ஆசுவால் விளக்கினார்.  
2010ஆம் ஆண்டில், புனே மேயர் மோகன்சிங் ராஜ்பாலிடம் பசுமை சக்தி அறக்கட்டளை தயாரித்த அறிக்கை, "புனேவில் தண்ணீர் பற்றாக்குறையைச் சமாளிக்க மழை நீரைச் சேமித்தல்" என்ற தலைப்பில் சமர்ப்பித்தது. ஆய்வை முடிக்க ஆறு மாதங்கள் ஆனதாக ஆசுவால் விளக்கினார். மேலும் நெருக்கடியைத் தவிர்க்க மழை நீரைச் சேமித்தல் மற்றும் கண்காணிப்புக் குழுவை அரசாங்கம் உருவாக்க வேண்டும் என்று வாதிட்டார்.  
2012ஆம் ஆண்டில், பசுமை சக்தி அறக்கட்டளை மெழுகுவர்த்திகள் மற்றும் மண்ணெண்ணெய் விளக்குகளுக்குப் பதிலாக குடும்பங்களுக்குச் சூரிய விளக்குகளை விநியோகிக்க அருணோதயா திட்டத்தை அறிமுகப்படுத்தியது. கட்டுமான பணிகளில் மும்முரமாக இருக்கும் பகுதிகளுக்கும் தன்னார்வ தொண்டு நிறுவனங்களின் முயற்சிகளின் மையமாக இருந்த கிராமங்களுக்கும் இடையே உள்ள வேறுபாடுகளை ஆசுவால் குறிப்பிட்டார். இந்த மாதிரியினை புனேவிலிருந்து மராத்வாடா வரை எடுத்துச்சென்றார். இது குடியிருப்பாளர்களிடமிருந்து நல்ல வரவேற்பைப் பெற்றது. மேலும் நெருக்கடியைத் தவிர்ப்பதற்காக மழைக்காலத்திற்கு முன் மழைநீர் சேகரிப்பை ஊக்குவிப்பது எப்படி என்பதை ஆசுவால் விளக்கினார்.  
2017ஆம் ஆண்டில், ஜெயின் பன்னாட்டுத் தொழிலக நிறுவன வணிக மற்றும் தொழில்முறை சங்கம், பணத்திற்குப் பதிலாக எண்ணிம நாணய பரிவர்த்தனைகளை ஊக்குவிக்கத் தன்னார்வலர்களுக்குப் பயிற்சி அளிக்கும் திட்டத்தை அறிமுகப்படுத்தியது. ஊழலைக் குறைக்க எண்ணிம பரிவர்த்தனைகளுக்கு ஆசுவால் மேற்கொள்ள வலியுறுத்தினார். இதற்கான பிரச்சாரத்தை ஊக்குவிக்கும் முகமாக முகநூலில் கணக்கு ஒன்றையும் தொடங்கினார் ஆசுவால். இந்த பிரச்சாரத்திற்கான பிரதமர் மோதியின் பங்களிப்பு உட்படப் பொதுமக்களின் ஆர்வம் ஊக்கமளிக்கிறது எனத் தெரிவித்தார்.
# சர்மிளா ஆசுவால்

## விருது

- 2007-ல் சுழல் சங்க பன்னாட்டு பெண்ம<sup data-ve-ignore="true">&#x5B; *<span title="This claim needs references to reliable sources. (March 2022)">மேற்கோள் தேவை</span>* &#x5D;</sup>ணி விருது
# சர்மிளா ஆசுவால்

## தொழில்

ஆசுவாலின் குடும்பம் கழிவு நீர் மறுசுழற்சி அமைப்புகளை உற்பத்தி செய்யும் வணிகத்தை மேற்கொண்டுள்ளது.
# இடைக்கால திரிபுக் கொள்கை விசாரணை

**இடைக்கால விசாரணை** என்பது கத்தோலிக்க திருச்சபைக்கு எதிரான சமயப் பழக்க வழக்கங்கள், சடங்குகள், நம்பிக்கைகளை கடைப்பிடிப்பவர்களை கண்டறிந்து திரிபுக் கொள்கை விசாரணை அமைப்புகளால் விசாரணை நடத்தி தண்டிக்கப்படுவது அல்லது நாடு கடத்துவது ஆகும். முதல் திரிபுக் கொள்கை விசாரணையான *எபிஸ்கோபல் விசாரணை* (1184-1230) மற்றும் பின்னர் *பாப்பல் விசாரணை* (1230களில்) உட்பட 1184ஆம் ஆண்டிலிருந்து நடைபெறு ஒரு தொடர் விசாரணைகள் ஆகும். ரோமன் கத்தோலிக்கத்திற்கு நம்பிக்கைத் துரோகம் செய்யும் இயக்கங்களுக்கு பதிலளிக்கும் வகையில் இடைக்கால விசாரணை நிறுவப்பட்டது. குறிப்பாக தெற்கு பிரான்ஸ் மற்றும் வடக்கு இத்தாலியில் உள்ள கேத்தரிசம் மற்றும் வால்டென்சியர்கள் இயக்கங்கள் மீது இடைக்கால திரிபுக் கொள்கை விசாரணைகள் மேற்கொள்ளப்பட்ட்டது.  
இதற்கு முன் *பீட்டர் ஆஃப் ப்ரூயிஸ்* போன்ற தனிப்பட்ட மனிதர்கள் அடிக்கடி திருச்சபைக்கு எதிராக சவால் விடுத்தனர். இரண்டாயிரம் ஆண்டின் துவக்கத்தில் முதல் வெகுஜன அமைப்பாக கேத்தரிச இயக்கத்தினர் திருச்சபையின் அதிகாரத்திற்கு கடுமையான அச்சுறுத்தலை ஏற்படுத்தியது. இது ஆரம்பகால திரிபுக் கொள்கை விசாரணைகளை ஆராய்வது. 15 மற்றும் 16ஆம் நூற்றாண்டுகளில் கத்தோலிக்கத் திருச்சபை, எசுப்பானிய திரிபுக் கொள்கை விசாரணை (1478-1834), போர்த்துகீசிய திரிபுக் கொள்கை விசாரணை (1536-1821) மற்றும் உரோமைக் குற்ற விசாரணைகள் (1542-1650) நடத்தியது.
# இடைக்கால திரிபுக் கொள்கை விசாரணை

## வரலாறு

விசாரணை என்பது கத்தோலிக்க திருச்சபைக்கு எதிரான குற்றங்கள் என்று கூறப்படும் நிகழ்வுகளை விசாரிப்பதற்காக உருவாக்கப்பட்ட ஒரு செயல்முறையாகும். திருச்சபை நீதிமன்றங்களில் அதன் பயன்பாடு முதலில் கத்தோலிக்க சமயத்திற்கு எதிரான செயல்களுக்கு மாறாக இரகசிய திருமணம் மற்றும் இருதார மணம், திருமண முறிவு, கருக்கலைப்பு போன்ற கத்தோலிக்கத்திறு எதிரான குற்றங்களைச் செய்தவர்களை மீது விசாரணை நடத்தப்பட்டது.இவ்விசாரணை சமய மரபு மற்றும் கத்தோலிக்கச் சமூகத்தைப் பாதுகாப்பதற்காக திருச்சபை மற்றும் அரசு அதிகாரிகளால் ஒரே நேரத்தில் நடத்தப்பட்டது.  
இடம் மற்றும் முறைகளைப் பொறுத்து பல்வேறு வகையான விசாரணைகள் இருந்தது. பொதுவாக அவற்றை ஆயர் விசாரணை மற்றும் போப்பாண்டவர் விசாரணை என வகைப்படுத்தியுள்ளனர். அனைத்து முக்கிய இடைக்கால விசாரணைகளும் பரவலாக்கப்பட்டது. மேலும் ஒவ்வொரு தீர்ப்பாயமும் சுதந்திரமாக செயல்பட்டன. கத்தோலிக்க ஆட்சிப் பீடத்தின் வழிகாட்டுதல்களின் அடிப்படையில் உள்ளூர் அரசு அதிகாரிகளிடம் விசாரணை செய்யும் அதிகாரம் இருந்தது.  
ஆரம்பகால இடைக்கால விசாரணை நீதிமன்றங்கள் பொதுவாக ஜெர்மானிய நடைமுறைகளை அடிப்படையாகக் கொண்டு விசாரணைகள் நடத்தப்பட்டது. இந்த நடைமுறையில், ஒரு நபர் நீதிமன்றத்தில் ஒருவருக்கு எதிராக குற்றச்சாட்டை முன்வைப்பார். எவ்வாறாயினும், சந்தேக நபர் நிரபராதி என்று தீர்ப்பளிக்கப்பட்டால், குற்றம் சாட்டப்பட்டவர்கள் பொய்யான குற்றச்சாட்டுகளை முன்வைத்ததற்காக சட்டரீதியான தண்டனைகளை எதிர்கொண்டனர். குற்றம் சாட்டுபவர்கள் வழக்கு நிலைத்து நிற்கும் என்பதில் உறுதியாக இருக்கும் வரை, எந்தவொரு குற்றச்சாட்டையும் செய்ய இது ஒரு ஊக்கத்தை அளித்தது.  
பன்னிரண்டாம் மற்றும் பதின்மூன்றாம் நூற்றாண்டின் முற்பகுதியில், ரோமானியப் பேரரசில் பயன்படுத்தப்பட்ட சட்ட நடைமுறையை நோக்கி விசாரணையில் மாற்றம் ஏற்பட்டது. ஒரு நபரின் முதல் நிலை அறிவின் அடிப்படையில் குற்றம் சாட்டுவதற்குப் பதிலாக, சேகரிக்கப்பட்ட தகவல்களின் அடிப்படையில் நீதிபதிகள் சமயக் குற்ற விசாரணை மேற்கொண்டனர். விசாரணை நடைமுறைகளின் கீழ், ஒரு வழக்கின் விவரங்கள் மீதான நீதிபதியின் விசாரணை மூலம் குற்றம் செய்தவர் அல்லது குற்றமற்றவர் என்பது நிரூபிக்கப்பட்டது.
# இடைக்கால திரிபுக் கொள்கை விசாரணை

## ஆயர் விசாரணைகள்

பொது மக்கள் கத்தோலிக்கததிற்கு எதிரானவர்களை சமூக விரோத அச்சுறுத்தலாகப் பார்த்தனர். இதனால் சமூக சீர்குலைவு மற்றும் அரசியல் கலவரமும் ஏற்பட்டுள்ளது. 1076ஆம் ஆண்டில் *காம்ப்ராய்* பகுதியில் குடியிருந்தவர்களை, கேத்தரிசம் எனும் இயக்கத்தின் ஒரு கும்பல் தி வைத்து எரித்த குற்றத்திற்காக, அவர்களை போப் ஏழாம் கிரகோரி நாடு கடத்தினார்.  
1184ஆம் ஆண்டில் *எபிஸ்கோபல் விசாரணை மன்றத்தை* *போப்பாண்டவர் மூன்றாம் லூசியஸ்* நிறுவினார். இது கத்தோலிக்கத்திற்கு எதிராக தெற்கு பிரான்சில் வளர்ந்து வரும் கேத்தரிசம் இயக்கத்திற்கு எதிரானாது ஆகும். இந்த விசாரணை அமைப்பை "எபிஸ்கோபல்" என்று அழைக்கப்பட்டது. ஏனெனில் இது உள்ளூர் ஆயர்களால் நிர்வகிக்கப்பட்டது. மேலும் கத்தோலிக்கத்திற்கு எதிரானவர்களைத் தேடி ஆயர்கள் தங்கள் மறைமாவட்டத்திற்கு ஆண்டுக்கு இரண்டு முறை வருகை தருவதைக் கட்டாயப்படுத்தியது. ஆயர் விசாரணைகளின் நடைமுறைகள் ஒரு மறைமாவட்டத்திலிருந்து, மற்றொரு மறைமாவட்டத்திற்கு மாறுபடும்.
# இடைக்கால திரிபுக் கொள்கை விசாரணை

## போப்பாண்டவர் விசாரணை

*போப்பாண்டவர் IX கிரிகோரி*, கத்தோலிக்க சமயத்திற்கு எதிரான கொள்கையைக் கையாளும் செயல்முறைக்கு ஒழுங்கு மற்றும் சட்டப்பூர்வமான தன்மையைக் கொண்டுவருவதற்காக இவ்விசாரணை மன்ற்ததை நிறுவினார். ஆரம்பகால இடைக்காலத்தில் கத்தோலிக்க சமய நம்பிக்கைகளுக்கு எதிரானவர்கள் என்று குற்றம் சாட்டப்பட்டவர்கள் உள்ளூர் ஆயர்களால் விசாரிக்கப்பட்டு தீர்ப்பு வழங்கப்பட்டது.
இந்த தீர்ப்பாயம் அல்லது நீதிமன்றம் பிரான்ஸ், இத்தாலி மற்றும் ஜெர்மனியின் சில பகுதிகளில் செயல்பட்டது மற்றும் பதினான்காம் நூற்றாண்டின் முற்பகுதியில் கிட்டத்தட்ட செயல்பாட்டை நிறுத்தியது.  
கத்தோலிக்க போதனைகளிலிருந்து வேறுபட்டவர்களின் நம்பிக்கைகளை விசாரிப்பதற்கும், அவற்றைப் பற்றி அறிந்துகொள்வதற்கும், மரபுவழிக் கோட்பாட்டில் அவர்களுக்கு அறிவுறுத்துவதற்கும் விதிவிலக்கான நீதிமன்றமாக போப் கிரிகோரியின் நோக்கமாக இருந்தது. கத்தோலிக்க சமூகத்தை மத துரோகிகளிடமிருந்து பாதுகாப்பது அவசியம் என்பதைக் கண்டறிந்த போப் கிரிகோரி, சந்தேக நபர்களை விசாரக்க அரசு அதிகாரிகளிடம் ஒப்படைப்பார். சில நேரங்களில் குற்றம் சாட்டப்பவர்களை எரிப்பில் வைத்து எரிப்பது வழக்கம்.மாந்திரீகம் உட்பட பல்வேறு வகையான நம்பிக்கையாளர்களை முத்திரைக் குத்தி மரண தண்டனை வரை கொடுத்தனர்.  
எந்த போப்பும் மதங்களுக்கு எதிரான வழக்கின் மீது முழுமையான கட்டுப்பாட்டை நிறுவுவதில் வெற்றிபெறவில்லை. இடைக்கால மன்னர்கள், இளவரசர்கள், ஆயர்கள் மற்றும் அரசு அதிகாரிகள் அனைவருக்கும் மதங்களுக்கு எதிரான கொள்கையை விசாரிப்பதில் பங்கு இருந்தது. இந்த நடைமுறை 13ஆம் நூற்றாண்டின் இரண்டாம் பாதியில் உச்சத்தை அடைந்தது. இந்த காலகட்டத்தில் தீர்ப்பாயங்கள் போப்பாண்டவர் உட்பட எந்தவொரு அதிகாரத்திலிருந்தும் முற்றிலும் விடுபட்டது. எனவே கத்தோலிக்க துரோகிகளை ஒழிப்பது கிட்டத்தட்ட சாத்தியமற்றது.  
தெற்கு ஐரோப்பாவில் திருச்சபை நடத்தும் நீதிமன்றங்கள் இடைக்கால காலத்தில் அரகோன் இராச்சியத்தில் இருந்தது. ஆனால் ஐபீரிய தீபகற்பத்திலோ அல்லது இங்கிலாந்து உட்பட வேறு சில இராஜ்யங்களிலோ இல்லை.
# இடைக்கால திரிபுக் கொள்கை விசாரணை

## ஜோன் ஆஃப் ஆர்க்

பிரான்சு நாட்டு மணி முடிக்காக 1337 முதல் 1453 முடிய நடைபெற்ற நூறாண்டுப் போரில் ஜோன் ஆஃப் ஆர்க் தலைமையிலான படைகள் இங்கிலாந்து இராச்சியத்தின் படைகளை வெற்றி கொண்டார். இருப்பினும் 1430ஆம் ஆண்டில் பர்கண்டியப் படைகளால் கைது செய்யப்பட்ட ஜோன் ஆஃப் ஆர்க் இங்கிலாந்திடம் ஒப்படைக்கப்பட்டார். ஆங்கிலேயர்களின் ஆதரவாளரான ஆயர் *பியர் கௌச்சன்* தலைமையிலான திருச்சபை நீதிமன்றத்தில், கத்தோலிக்க சமயத்திற்கு எதிரான குற்றத்திற்காக விசாரணைக்கு உட்படுத்தப்பட்டு, ஆயுள் தண்டனை விதிக்கப்பட்டார். 30 மே 1431 அன்று ஜோன் ஆஃப் ஆர்க் உயிரிடன் எரிக்கப்பட்டார்.
# இடைக்கால திரிபுக் கொள்கை விசாரணை

## இதனையும் காண்க

- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- உரோமைக் குற்ற விசாரணை
- கோவா சமயக் குற்றவிசாரணை
# கசுலீன் கவுர்

**கசுலீன் கவுர்** (*Hasleen Kaur*) என்பவர் இந்திய வடிவழகி ஆவார். இவர் பாண்டலூன்சு பெமினா இந்தியா அழகிப் போட்டியில் இரண்டாமிடமும் மற்றும் 3 திசம்பர் 2011 அன்று புவி அழகி 2011 அழகுப் போட்டியில் இந்தியாவைப் பிரதிநிதித்துவப்படுத்தியவரும் ஆவார். 2014ஆம் ஆண்டு வெளியான *கர்லே பியார் கார்லே* திரைப்படத்தில் பாலிவுட்டில் அறிமுகமாகும் முன் இவர் பல விளம்பரங்களில் தோன்றியுள்ளார்.
# கசுலீன் கவுர்

## இளமை

கசுலீன் தில்லியில் வளர்ந்தவர். இவர் இயேசு மற்றும் மேரி கல்லூரியில் ஆங்கிலத்தில் பட்டம் பெற்றார். பின்னர் புது தில்லியில் உள்ள இந்திய மக்கள் தொடர்பு நிறுவனத்தில் மக்கள் தகவல் தொடர்பியலில் பட்டம் பெற்றார்.
# கசுலீன் கவுர்

## வடிவழகியாக

கசுலீன் கவுர் பல விளம்பரங்களில் வடிவழகியாக இருந்துள்ளார். இவர் ஒரு உன்னத வடிவழகியாகவும் பணியாற்றினார்.
# கசுலீன் கவுர்

## வடிவழகியாக

### பெமினா இந்தியா அழகி

கசுலீன் கவுர் 2011 பாண்டலூன்ஸ் பெமினா இந்தியா அழகிப் போட்டியில் பங்கேற்றார். பெமினா அழகி இந்தியா புவி அழகி 2011 பட்டத்தினை வென்றார். இதில் கனிஷ்தா தங்கர் பெமினா இந்தியா உலக அழகியாக முடிசூட்டப்பட்டார். பெமினா இந்தியா புவி அழகி 2010 மற்றும் புவி அழகி 2010, நிக்கோல் பரியா, நிகழ்வின் முடிவில் இவருக்கு முடிசூட்டினார்.
# கசுலீன் கவுர்

## வடிவழகியாக

### புவி அழகி 2011

பிலிப்பைன்சின் மணிலாவில் திசம்பர் 3 அன்று நடைபெற்ற புவி அழகி 2011 போட்டியில் இவர் போட்டியிட்டார்.
# கசுலீன் கவுர்

## தொழில்

கசுலீன் ஒரு ஆடை அலங்கார வடிவழகியாக உள்ளார்.
| 2014 | *கார்லே பியார் கார்லே* | பிரீத் | இந்தி | முன்னணி பாத்திரம் |
| --- | --- | --- | --- | --- |
| 2022 | *கேட்* | பபிதா | துணை நடிகை |  |
| *மிலி* | கசுலீன் |  |  |  |
| 2023 | *தூ ஜூதி மெயின் மக்கார்* | மின்னி | } |  |
# வித்யா பவன் மகளிர் கல்லூரி

**வித்யா பவன் மகளிர் கல்லூரி** (*Vidya Bhawan Mahila College*) என்பது இந்தியாவின் பீகார் மாநிலத்தில் உள்ள சீவானில் உள்ள ஒரு பட்டப்படிப்பு மகளிர் கல்லூரி ஆகும். இக்கல்லூரி புது தில்லி பல்கலைக்கழக மானியக் குழுவின் அங்கீகாரத்தினையும், ஜெய் பிரகாஷ் பல்கலைக்கழகத்தின் இணைவுப் பெற்ற உறுப்புக் கல்லூரியாகும். இக்கல்லூரி கலைப் பிரிவில் இடைநிலை மற்றும் மூன்றாண்டு பட்டப்படிப்பை வழங்குகிறது.
# வித்யா பவன் மகளிர் கல்லூரி

## வரலாறு

வித்யா பவன் மகளிர் கல்லூரி, செப்டம்பர் 06, 1977 அன்று மறைந்த சிறீ புலேனா சவுத்ரியினை தலைவராகவும், மறைந்த சிறீ தினேஷ் சந்திர குப்தாசுவினைச் செயலாளராகவும் கொண்டு செயல்பட்ட கல்லூரி ஆட்சிக் குழுவால் நிறுவப்பட்டது. சீவான் நகரம், புறநகர்ப் பகுதிகள் மற்றும் தொலைதூர கிராமங்களைச் சேர்ந்த பெண் குழந்தைகளின் உயர் கல்விய்னை நோக்குடன் கொண்டு வித்யா பவன் மகளிர் கல்லூரி நிறுவப்பட்டது.
# வித்யா பவன் மகளிர் கல்லூரி

## துறைகள்

- கலை & மொழி
- இந்தி
- உருது
- ஆங்கிலம்
- சமசுகிருதம்
- தத்துவம்
- பொருளியல்
- அரசியல் அறிவியல்
- வரலாறு
- உளவியல்
- இசை
- மனையியல்
- அறிவியல்
- தாவரவியல்
- விலங்கியல்
- நிலவியல்
# விஜமா யாதவ்

**விஜமா யாதவ்** (*Vijama Yadav*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் மறைந்த தலைவர் ஜவகர் யாதவின் (பண்டிட்) மனைவி ஆவார். விஜமா யாதவ் 2022 உத்தரப் பிரதேச சட்டமன்றத் தேர்தலில் சமாஜ்வாதி கட்சியின் வேட்பாளராக பிரதாப்பூர் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# விஜமா யாதவ்

## அரசியல்

விஜமா யாதவின் கணவர் ஜவகர் யாதவ் அக்கா பண்டிட், அலகாபாத்தின் அப்போதைய ஜுன்சி சட்டமன்றத் தொகுதி சமாஜ்வாதி கட்சியின் சட்டமன்ற உறுப்பினராக இருந்தார். இவர் தொடர்ந்து இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார். வலுவான தலைவராகத் தன்னை நிலைநிறுத்திக் கொண்ட ஜவகர் யாதவ் என்ற பண்டிட், முலாயம் சிங் யாதவின் சிறப்பு நம்பிக்கைக்கு உரிய நபர்களில் ஒருவரானார். படிப்படியாக இவர் மதுபானத் தொழிலிலும், யமுனை கங்கைப் படுகையிலிருந்து மோராங் மணலை அகழும் தொழிலிலும் ஈடுபட்டார். அதில் இவர் கார்வாரியாவுடன் கும்பல் சண்டையிட்டார். சூன் 1995-ல் முலாயம் சிங் யாதவ் தலைமையிலான உத்தரப் பிரதேச அரசு வீழ்ந்தது. 1996-ல் சட்டசபை கலைக்கப்பட்ட பிறகு, சட்டமன்ற உறுப்பினராக இருந்த யாதவிற்கு பாதுகாப்பு விலக்கப்பட்டது. இவர் பாதுகாப்பிற்காக அரசாங்கத்திடம் பலமுறை கோரிக்கை விடுத்தார். ஆனால் அரசாங்கத்தால் புறக்கணிக்கப்பட்டது. ஆகத்து 13, 1996 அன்று, திரிவேணி சங்கமத்தில் அனுமான் ஜியைப் பார்க்கச் சென்றபோது, இவர் சுட்டுக்கொல்லப்பட்டார். இந்த கொலைக்குக் காரணமானவர்களாக கர்வாரியா குடும்பம் கொலைக்குற்றம் சாட்டப்பட்டது. கணவரின் கொலைக்குப் பிறகு, விஜமா யாதவ் அரசியலுக்கு வந்து 1996, 2002 சட்டமன்றத் தேர்தல்களில் போட்டியிட்டுத் தொடர்ந்து இரண்டு முறையும் சமாஜ்வாதி கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2007 மற்றும் 2017 சட்டசபைத் தேர்தல்களில் தோல்வியடைந்தார். இருப்பினும் 2012 மற்றும் 2022 சட்டமன்றத் தேர்தல்களில் விஜமா யாதவ் பிரதாப்பூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# விஜமா யாதவ்

## குடும்பம்

விஜமா யாதவுக்கு ஒரு மகள் மற்றும் ஒரு மகன் உள்ளனர். மகளின் பெயர் ஜோதி யாதவ். இவர் பிரயாக்ராஜின் புல்பூர் தொகுதியின் பகுதி பிரமுகராக உள்ளார். மகன் கோலு என்ற தேவேந்திர பிரதாப் சிங் யாதவ் பிரயாக்ராஜ் மாநகராட்சியின் கௌரவ உறுப்பினராக இருந்துள்ளார்.
# மறைவான இசுலாம்

**இரகசிய இசுலாம்** (Crypto-Islam) என்பது இசுலாம் சமயத்தை இரகசியமாகப் பின்பற்றியவர்கள். அதே சமயம் கிறித்துவம் போன்ற பிற சமய நம்பிக்கைகளை வெளிப்படையாக பின்பற்றுபவர்கள் ஆவார். இவர்களை *மறைவான முஸ்லீம்கள்* என்றும் அழைப்பர். திரிபுக் கொள்கை விசாரணைக் காலத்தில் ஸ்பெயின் மற்றும் சிசிலி நாட்டு முஸ்லீம்களை குறிக்க இரகசிய இசுலாமியர் என்ற சொல் பயன்படுத்தப்பட்டது. போர்த்துகீசியப் பேரரசு மற்றும் எசுப்பானியா பேரரசுகள் தூர கிழக்கில் கோவா, பிலிப்பைன்ஸ் மற்றும் இலத்தீன் அமெரிக்காவில் பரவிய போது பிலிப்பைன்ஸ் முஸ்லிம்கள் மற்றும் போர்த்துகீசிய முஸ்லிம்களும் திரிபுக் கொள்கை விசாரணைக்கு உட்பட்டுத்தப்பட்டு தண்டிக்கப்பட்டனர்.
# மறைவான இசுலாம்

## வரலாற்று உதாரணங்கள்

16ஆம் நூற்றாண்டில் வாழ்ந்த *அகமத் இபின் காசிம் அல்-ஹஜாரி* என்பவர் எழுதிய நூலில், 16ஆம் நூற்றாண்டில், இயேசுவைப் பற்றிய கத்தோலிக்க திருச்சபையின் கருத்துக்களை மறுத்த இரகசிய முஸ்லீம்கள், எசுப்பானிய திரிபுக் கொள்கை விசாரணை காலத்தில் ஸ்பெயினிலிருந்து மொராக்கோவிற்கு எவ்வாறு தப்பிச் சென்றனர் என்பதை தனது நூலில் விளக்கியுள்ளார். மேலும் ஸ்பெயினில் இரகசிய முஸ்லிம்கள் எப்படி வாழ்ந்தார்கள் என்பது பற்றிய விவரங்களும் இந்நூலில் உள்ளது.  
கிழக்கு ஆப்பிரிக்காவின் ஆக்சும் இராச்சியத்தை ஆண்ட மன்னர் அர்மா, ஆரம்பகால இசுலாம் மதம் மாறியவர்களுக்கு அடைக்கலம் கொடுத்தார்.  
16 முதல் 18ஆம் நூற்றாண்டின் பிற்பகுதி வரை உருசியாவின் பூர்வீக முஸ்லிம்கள் உருசியப் பேரரசின் அதிகாரிகளால் அடிக்கடி துன்புறுத்தலுக்கு ஆளானார்கள். இந்த நேரத்தில், புதிதாக இசுலாமுக்கு மதம் மாறியவர்கள் இரகசியமாக இஸ்லாத்தை பின்பற்றினர். உருசிய முஸ்லிம்கள் தங்கள் நம்பிக்கையை கடைப்பிடிக்க அனுமதித்தவுடன், கிறித்துவத்திற்கு மதம் மாறியவர்களில் பலர் இஸ்லாத்திற்கு திரும்பினார்கள்.
# மறைவான இசுலாம்

## இதனையும் காண்க

- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- உரோமைச் சமயக் குற்ற விசாரணை
- கோவா சமயக் குற்றவிசாரணை
- மறைவான யூதம்
- மறைவான கிறிஸ்தவம்
# சானிமோல் உசுமான்

**சானிமோல் உசுமான்** (*Shanimol Usman*) என்பவர் கேரளாவைச் சேர்ந்த இந்திய அரசியல்வாதி ஆவார். சானிமோல் 2019-ல் நடந்த இடைத்தேர்தலில் அரூரி சட்டமன்றத் தொகுதியிலிருந்து கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  
அகில இந்திய காங்கிரசு கட்சியின் செயலாளராகக் கேரளாவிலிருந்து நியமிக்கப்பட்ட முதல் பெண் தலைவர் இவராவார். சானிமோல் இளநிலை சட்டம் பட்டம் பெற்றவர். இவர் 2019 தேர்தலில் இந்தியத் தேசிய காங்கிரசு வேட்பாளராக ஆலப்புழா நாடாளுமன்றத் தொகுதியில் போட்டியிட்டு அட்வரிடம் தோல்வியடைந்தார். இந்தியப் பொதுவுடைமைக் கட்சியின் ஏ. எம். ஆர்ப் 9213 வாக்குகள் வித்தியாசத்தில் வெற்றி பெற்றார். ஆனால் 2019-ல் நடைபெற்ற சட்டமன்ற இடைத்தேர்தலில் இந்தியப் பொதுவுடைமைக் கட்சி (மார்க்சிஸ்ட்) வேட்பாளர் மனு சி. புலிக்கலையினை 2,079 வாக்குகள் வித்தியாசத்தில் தோற்கடித்தார்.  
2016 கேரள சட்டமன்றத் தேர்தலில் ஐக்கிய ஜனநாயக முன்னணி ஒரே பெண் சட்டமன்ற உறுப்பினர் சானிமோல் உசுமான் ஆவார்.
# உக்கல ராஜேசுவரம்மா

**உக்கல ராஜேசுவரம்மா** (*Vukkala Rajeswaramma*)(சூலை 10, 1948-01 திசம்பர் 2018) என்பவர் இந்திய அரசியல்வாதியும் இந்தியாவின் ஆந்திரப் பிரதேசத்தில் உள்ள நெல்லூர் தொகுதியிலிருந்து தெலுங்கு தேசம் கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினரும் ஆவார்.
# உக்கல ராஜேசுவரம்மா

## இளமை மற்றும் கல்வி

உக்கல ராஜேசுவரம்மா 1948ஆம் ஆண்டு சூலை 10ஆம் தேதி இந்தியாவின் ஆந்திரப் பிரதேசத்தின் நெல்லூர் மாவட்டத்தில் உள்ள ஆத்மகூரில் பிறந்தார். இவர் கர்னூல், கர்னூல் மருத்துவக் கல்லூரியில் மருத்துவத்தில் பட்டம் பெற்று மருத்துவரானார். உக்கல ராஜேசுவரம்மா 14 சனவரி 1970-ல் வி. பிரகாஷ் ராவை மணந்தார். இந்த இணையருக்கு இரண்டு மகன்கள் உள்ளனர்.
# உக்கல ராஜேசுவரம்மா

## அரசியல்

1999-ல், ராஜேஸ்வரம்மா 13வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். 1999-2000 மற்றும் 2000-2004 வரை அறிவியல் மற்றும் தொழில்நுட்பம், சுற்றுச்சூழல் மற்றும் வனங்கள் மீதான குழுவின் உறுப்பினராகவும், மனிதவள மேம்பாட்டு அமைச்சகத்தின் ஆலோசனைக் குழுவின் உறுப்பினராகவும் பணியாற்றினார்.
# நீலிமா கதியார்

**நீலிமா கதியார்** (*Neelima Katiyar*) என்பவர் இந்திய அரசியல்வாதியும் மற்றும் உத்தரப் பிரதேச அரசாங்கத்தின் மாநில அமைச்சராக இருந்தவரும் ஆவார். இவர் உத்தரப் பிரதேச சட்டமன்ற உறுப்பினரும் ஆவார்.
# நீலிமா கதியார்

## தனிப்பட்ட வாழ்க்கை

நீலிமா உத்தரப் பிரதேச மாநிலம் கல்யாண்பூரில் பிறந்தார். இவர் உத்தரப்பிரதேச முன்னாள் அமைச்சர் பிரேம் லதா கதியாரின் மகள் ஆவார்.
# நீலிமா கதியார்

## கல்வி

நீலிமா கான்பூர் பல்கலைக்கழகம் மற்றும் சத்ரபதி ஷாகுஜி மகாராஜ் பல்கலைக்கழகத்தில் முதுகலை மற்றும் இளங்கலைப் பட்டங்களைப் பெற்றார்.
# நீலிமா கதியார்

## அரசியல் வாழ்க்கை

நீலிமா 2017ஆம் ஆண்டில் உத்தரப் பிரதேசத்தின் கால்யாண்பூர் சட்டமன்றத் தொகுதியின் சட்டமன்ற உறுப்பினராகப் பாரதிய ஜனதா கட்சி வேட்பாளராகப் போட்டியிட்டு 86620 வாக்குகளைப் பெற்றுத் தேர்ந்தெடுக்கப்பட்டார்.  
நீலிமா 21 ஆகத்து 2019 அன்று யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார்.  
நீலிமா 2022ஆம் ஆண்டு நடைபெற்ற உத்தரப்பிரதேச சட்டமனறத் தேர்தலில் மீண்டும் கல்யான்பூர் சட்டமன்ற தொகுதியில் பாஜக வேட்பாளராகப் போட்டியிட்டு 98997 வாக்குகள் பெற்று வெற்றி பெற்று சட்டமன்ற உறுப்பினராக இரண்டாவது முறையாகத் தேர்ந்தெடுக்கப்பட்டார்.
# ருக்ஸானா கான்

**ருக்ஸானா பர்வீன் கான்** ( *Ruksana Parveen Khan* ) (பிறப்பு: ஜனவரி 4, 1981) ஒரு பாக்கித்தான் முன்னாள் துடுப்பாட்ட வீரர் ஆவார். இவர் பந்து வீச்சாளராக விளையாடினார். 1997 உலகக் கோப்பையில் பாக்கித்தானுக்காக 5 பெண்கள் ஒருநாள் பன்னாட்டுப் போட்டிகளில் தோன்றினார். 10 டிசம்பர் 1997 இல் டென்மார்க்கிற்கு எதிராக அறிமுகமானார். தென்னாப்பிரிக்காவுக்கு எதிராக, இவர் எட்டு ஓவர்கள் வீசி 43 ரன்களுக்கு 2 விக்கெட்டுகளை வீழ்த்தினார்.
# குர்மித்கல் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1962 | வித்யாதர் குருஜி சாயண்ணா | சுதந்திராக் கட்சி |
| 1967 | என். எங்க்கப்பா | இந்திய தேசிய காங்கிரஸ் |
| 1972 | மல்லிகார்ச்சுன் கர்கெ |  |
| 1978 | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |
| 1985 |  |  |
| 1989 |  |  |
| 1994 |  |  |
| 1999 |  |  |
| 2004 |  |  |
| 2008 | பாபுராவ் சின்சனச்சூர் |  |
| 2013 |  |  |
| 2018 | நாகனகௌடா கந்தகூர் | மதச்சார்பற்ற ஜனதா தளம் |
| 2023 | சரண கௌடா கந்தகூர் | } |
# ரெபெக்

**ரெபெக் (Rebec)**என்பது இடைக்கால சகாப்தம் மற்றும் ஆரம்பகால மறுமலர்ச்சியின் வளைந்த சரம் கருவியாகும். சில நேரங்களில், ரெபெக்கா என்றும் சொல்லப்படுகிறது. இது ஒரு குறுகிய படகு வடிவ உடல் அமைப்புடன் ஒன்று முதல் ஐந்து சரங்களைக் கொண்டுள்ளது.
# ரெபெக்

## தோற்றம்

இந்த இசைக்கருவி, 13 முதல் 16 ஆம் நூற்றாண்டுகளில் பிரபலமானதாக அறியப்படுகிறது. மேற்கு ஐரோப்பாவில் ரெபெக்கின் அறிமுகம் ஐபீரிய தீபகற்பத்தின் அரபு வெற்றியுடன் ஒத்துப்போனது. இருப்பினும், கிழக்கு ஐரோப்பாவில் 9 ஆம் நூற்றாண்டில் வளைந்த கருவிகள் இருந்ததற்கான சான்றுகள் உள்ளன. 9 ஆம் நூற்றாண்டின் பாரசீக புவியியலாளர் இபின் குர்ரதாத்பி, குனிந்த பைசண்டைன் லிராவை (அல்லது *லூரா* ) பைசண்டைன்களின் பொதுவான குனிந்த கருவியாகவும் பேரிக்காய் வடிவ அரபு *ரெபாப்பிற்கு* சமமானதாகவும் குறிப்பிட்டார்.  
அரபு கிளாசிக்கல் இசையில் ரெபெக் ஒரு முக்கிய கருவியாக ஏற்றுக்கொள்ளப்பட்டது. மேலும், மொராக்கோவில் இது அரபோ-அண்டலூசியன் இசையின் பாரம்பரியத்தில் பயன்படுத்தப்பட்டது, இது ஸ்பெயினில் இருந்து அகதிகளாக ரீகான்வீஸ்டா சந்ததியினரால் உயிர்ப்புடன் வைக்கப்பட்டது. ஒட்டோமான் பேரரசின் தேநீர் இல்லங்களில் ரெபெக் ஒரு விருப்பமான இசைக்கருவியாக இருந்தது.  
ரெபெக் முதன்முதலில் 14 ஆம் நூற்றாண்டின் தொடக்கத்தில் இந்தப் பெயரால் குறிப்பிடப்பட்டது, இருப்பினும் பொதுவாக *லிரா டா பிராசியோ* (ஆர்ம் லைர்) என்று அழைக்கப்படும் இதே போன்ற கருவி 9 ஆம் நூற்றாண்டிலிருந்து இசைக்கப்பட்டது. இந்த பெயர் 15 ஆம் நூற்றாண்டின் மத்திய பிரஞ்சு *ரெபெக்கிலிருந்து* உருவானது, இது 13 ஆம் நூற்றாண்டின் பழைய பிரஞ்சு *ரிபேப்* என்பதிலிருந்து விவரிக்க முடியாத முறையில் மாற்றப்பட்டது, இது அரபு *ரீபாப்பில்* இருந்து வந்தது. ரெபெக்கின் ஆரம்ப வடிவம் 13 ஆம் நூற்றாண்டின் மொராவியன் இசை பற்றிய கட்டுரையில் *ரூபேபா* என்றும் குறிப்பிடப்படுகிறது. இடைக்கால ஆதாரங்கள் இந்த இசைக்கருவியை வேறு பல பெயர்களால் குறிப்பிடுகின்றன, இதில் கிட் என்று அழைக்கப்படும் போச்சேட் (இசைக்கருவி) மற்றும் பொதுவான சொல்லாக ஃபிடில் காணப்படுகிறது.  
ரெபெக்கின் ஒரு தனித்துவமான அம்சம் என்னவென்றால், கருவியின் கிண்ணம் போன்ற உடல் அமைப்பு, ஒரு திடமான மரத்திலிருந்து செதுக்கப்பட்டுள்ளது. இது மறுமலர்ச்சியில் அறியப்பட்ட பிற்கால வியேல்ஸ் மற்றும் காம்பாக்களிலிருந்து இதை வேறுபடுத்துகிறது.
# ரெபெக்

## சுருதி

ரெபெக்கில் உள்ள சரங்களின் எண்ணிக்கை 1 முதல் 5 வரை மாறுபடும், இருப்பினும், எண்ணிக்கை மூன்று என்பது, மிகவும் பொதுவான எண்ணாக கருதப்படுகிறது. கருவியின் ஆரம்ப வடிவங்களில் பொதுவாக 2 சுருதிகள் இருந்தது. இந்த சுருதிகள் உலகளாவியதாக இல்லாவிட்டாலும், சரங்கள் பெரும்பாலும் எண் ஐந்தில் செய்யப்படுகின்றன. ஃபிடில் மற்றும் மன்டோராவைப் போலவே சரங்கள் ஐந்தாவது மற்றும் நான்காவது சுருதிகளில் இசைக்கப்படலாம் என்று இது அறிவுறுத்துகிறது. இந்த கருவி முதலில் வயலின் போன்ற மும்மடங்கு வரம்பில் இருந்தது, ஆனால் பின்னர் பெரிய பதிப்புகள் உருவாக்கப்பட்டன, இதனால் 16 ஆம் நூற்றாண்டில் இசையமைப்பாளர்கள் ரெபெக்கின் இசைத் துண்டுகளை எழுத முடிந்தது.
# ரெபெக்

## பயன்பாடு

ரெபெக் பெரும்பாலும் விருந்துகளில் தொழில்முறை இசைக்கலைஞர்களால் வாசிக்கப்பட்டது. வடக்கு ஐரோப்பாவில், இசைக்கலைஞர்கள் பொதுவாக இதை தோளில் வைத்து பயன்படுத்தினர். அதே நேரத்தில் தெற்கு ஐரோப்பா மற்றும் வட ஆபிரிக்காவில் உள்ள இசைக்கலைஞர்கள் அதை மடியில் வைத்துக் கொண்டு பயன்படுத்தினர்.  
ரெபெக்கில் ஃப்ரெட்களைப் பயன்படுத்துவது ஓரளவு தெளிவற்றது. இக்கருவியைப் பற்றி எழுதிய பல அறிஞர்கள் அதை ஃப்ரெட் இல்லாதது என்று விவரித்துள்ளனர். இருப்பினும், 13 ஆம் நூற்றாண்டிலிருந்து சில எடுத்துக்காட்டுகள் ரெபெக்கின் மீது ஃப்ரெட்ஸை சித்தரிக்கின்றன. குனிந்த கருவிகளில் உள்ள ஃப்ரெட்டுகள் ஆரம்பகால மறுமலர்ச்சியில் ஐரோப்பாவில் தோன்றின, ஆனால் 15 ஆம் நூற்றாண்டு வரை இங்கிலாந்தில் தோன்றவில்லை என்பதற்கு இந்த முரண்பாட்டைக் காரணம் கூறலாம்.  
காலப்போக்கில், ரெபெக்கிற்குப் பதிலாக வியோல் எனப்படும் இசைக்கருவி வந்தது. மறுமலர்ச்சி காலத்திற்கு அப்பால் இந்தக் கருவி குறைவாகவே பயன்படுத்தப்பட்டது. இந்த கருவி 18 ஆம் நூற்றாண்டு வரை நடன மாஸ்டர்களால் பயன்படுத்தப்பட்டது, இருப்பினும், பெரும்பாலும் கிட், சிறிய பாக்கெட் அளவிலான வயலின் போன்ற அதே நோக்கத்திற்காக பயன்படுத்தப்பட்டது. குறிப்பாக கிழக்கு ஐரோப்பா மற்றும் ஸ்பெயினில் நாட்டுப்புற இசையிலும் ரெபெக் பயன்பாட்டில் இருந்தது. அண்டலூசி நுபா, வட ஆப்பிரிக்காவின் இசை வகை, பெரும்பாலும் ரெபெக்கை உள்ளடக்கியது. சிலோட் வால்ட்ஸ் ரெபெக்கைப் பயன்படுத்துகிறது.
# ரெபெக்

## பிரபலமான கலாச்சாரத்தில்

வில்லியம் ஷேக்ஸ்பியரின் *ரோமியோ ஜூலியட்டில்* ஹக் ரெபெக் ஒரு சிறிய பாத்திரம், அடிக்கடி வெட்டப்பட்ட காட்சியில் பீட்டரால் அழைக்கப்படும் இசைக்கலைஞர்களில் ஒருவர். மறைமுகமாக, அவர் வாசிக்கும் இசைக்கருவிக்காக அவர் அவ்வாறு பெயரிடப்பட்டார்.  
*டான் குயிக்சோட்டில்* ஒரு காட்சியில், ஒரு ஆடு மேய்ப்பவர் டான் குயிக்சோட் மற்றும் சாஞ்சோ பான்சாவை ஒரு ரெபெக் வாசித்து ஒரு காதல் பாடலைப் பாடி மகிழ்விக்கிறார்.  
எல்லிஸ் பீட்டர்ஸின் (12 ஆம் நூற்றாண்டு) சகோதரர் காட்ஃபேல் கதைகளில் ரெபெக் முக்கியமாக இடம்பெற்றது. *தி சான்ச்சுவரி ஸ்பாரோவின்* தலைப்புக் கதாபாத்திரமான லிலிவின், அந்தக் கருவியை வாசிப்பதன் மூலம் தனது வாழ்க்கையில் பொருளை சம்பாதித்தார் எனவும்,அவரது ரெபெக் ஒரு கும்பலால் சிதைக்கப்பட்டது என்றும் கூறப்பட்டுள்ளது. ஆனால் துறவிகளில் ஒருவர் அதை சரிசெய்து கதையின் முடிவில் அவரிடம் திருப்பி கொடுக்கப்பட்டதாக சொல்லப்படுகிறது.
# அட்டப்பாடி மது கொலை வழக்கு

**அட்டப்பாடி மது கொலை வழக்கு** என்பது கேரள மாநிலம், அட்டப்பாடியில் அரிசி திருடியதாக கும்பலால் அடித்து பழங்குடியின இளைஞர் ஒருவர் கொலை செய்யப்பட்ட வழக்காகும். மது கைகள் கட்டப்பட்டு அழைத்து வரப்படும் காணொளியும், மது தாக்கப்படும் காணொளியும், புகைப்படமும் சமூக வலைதளங்களில் பகிரப்பட்டு நாட்டின் கவனம் பெற்றது. மதுவின் இறப்பினை செய்தி ஊடகங்கள் பேசு பொருளாக மாற்றினர். இதனால் அட்டப்பாடி மது கொலை வழக்கு முக்கியத்துவம் பெற்றது.
# அட்டப்பாடி மது கொலை வழக்கு

## நிகழ்வு

அட்டப்பாடி இந்தியாவின் கேரளா மாநிலத்தில் அமைந்துள்ள பாலக்காடு மாவட்டத்தில் உள்ள அட்டப்பாடி தாலுகாவில் உள்ள ஒரு கிராமம் ஆகும். இங்கு மது என்ற மனநலம் பாதிக்கப்பட்ட மனிதர் குகையில் வாழ்ந்து வந்ததாக கூறப்படுகிறது.  
2018 ஆம் ஆண்டு பலசரக்கு கடை ஒன்றில் அரிசி திருடியதாக கட்டிவைத்து மது தாக்கப்பட்டார். இதையடுத்து உயிருக்கு ஆபத்தான நிலையில் அவரை மீட்ட காவல்துறையினர் மருத்துவமனையில் அனுமதித்தனர். எனினும், சிகிச்சை பலனின்றி அவர் உயிரிழந்தார்.
# அட்டப்பாடி மது கொலை வழக்கு

## வழக்கு

மதுவை அடித்துக் கொன்ற வழக்கில் 16 பேர் மீது போலீஸ் வழக்கு பதிவு செய்து விசாரித்தனர்.  
இதுதொடர்பான வழக்கை எஸ்சி, எஸ்டி சிறப்பு நீதிமன்றம் விசாரித்து வந்தது. இவ்வழக்கில் 3000 பக்க குற்றப்பத்திரிகையும் தாக்கல் செய்யப்பட்டது.
# அட்டப்பாடி மது கொலை வழக்கு

## தீர்ப்பு

இந்த வழக்கில் இறுதி வாதங்கள் நிறைவு பெற்ற நிலையில், மன்னார்காடு சிறப்பு நீதிமன்றம் ஏப்ரல் 4, 2023 இல் 14 பேரை குற்றவாளிகள் என தீர்ப்பு அளித்தது. இந்திய தண்டனை சட்டம் 304 (2) பிரிவின் கீழ் குற்றவாளிகாக அவர்கள் அறிவிக்கப்பட்டனர்.  
உசைன், மரைக்காயர், ச்ம்சுதீன், ராதாகிருஷ்ணன், அபுபக்கர், சித்திக், உபைத், நஜீப், ஜெய்ஜுமோன், முனீர் சஞ்சீவ், சதீஷ், ஹரீஷ் மற்றும் பிஜு உள்ளிட்டோரை குற்றவாளிகளாக நீதிமன்றம் அறிவித்தது. நான்காம் குற்றவாளியாகச் சேர்க்கப்பட்ட அனீஷ், 11 ஆம் குற்றவாளியாகச் சேர்க்கப்பட்ட அப்துல் கரீம் ஆகியோர் குற்றமற்றவர்கள் என விடுவிக்கப்பட்டனர்.  
2018 ஆம் ஆண்டு பிப்ரவரி மாதம் 22இல் மது கொல்லப்பட்டமைக்கு ஐந்து ஆண்டுகளுக்குப் பிறகு 2013 ஏப்ரல் 4 இல் நீதிமன்றம் தீர்ப்பு கிடைத்தது.
# அட்டப்பாடி மது கொலை வழக்கு

## தண்டனை விவரம்

- குற்றம்சாட்டப்பட்ட 16 பேரில் 13 பேருக்கு ஏழு ஆண்டுகள் கடுங்காவல் சிறை தண்டனை.
- 16 ஆவது குற்றவாளியான முனீருக்கு மூன்று மாதங்கள் சிறை தண்டனையும், ஐநூறு ரூபாய் அபராதமும்.
- மற்ற 13 குற்றவாளிகளுக்கு ஒரு லட்சம் ரூபாய் அபராதம். இந்த ஒரு லட்சம் அபராதத்தொகையில் பாதியை மதுவின் தாயாருக்கு வழங்க வேண்டும்.